 1: Waa tan koowaade, maahmaah hore ayaa waxay ahayd Seddax lalama dego, Fulay daandaansi badan, Doqon fiiro taqaan iyo bakheyl damac yaqaan murtidaan waxay kasoo fushay qof la darsay ruux baxaalligiisu ama dabeecaddiisu sidaas tahay, murtiiluhuna wuxuu amrayaa in laga fogaado ashqaasta noocaas ah, nasiib darro haddii aan soomaali nahay waxaa deris noo noqday labo dowladood oo ku sifoobay seddaxdaas dhaqan ee foosha xun, mana u baahna faahfaahin dheeraad ah iyo sida maahmaahdani iyaga u quseyso, ninkii garaad leh uun baa garanaya luggooyada soo jireenka ah oo ay innagu hayaan haba ugu weynaato ummad dhaqan, dhalasho iyo dhiigba nala wadaagto oo ay ilaa hadda gumeystaan, wax garad soomaaliyeed ayaa yiri seddax lalama saaxiibo, Nin aan rabbi aqoon, nin aan run aqoon iyo nin aanan rag aqoon. 